תקנות איסור הלבנת הון (כללים לבקשת מידע והעברתו מן הרשות המוסמכת לממונה)

{{ח:התחלה}}
{{ח:כותרת|תקנות איסור הלבנת הון (כללים לבקשת מידע והעברתו מן הרשות המוסמכת לממונה), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3656|תקנות איסור הלבנת הון (כללים לבקשת מידע והעברתו מן הרשות המוסמכת לממונה)|https://olaw.org.il/takanot/takanot-11468.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איסור הלבנת הון#סעיף 30|סעיפים 30(ג2)(2)}} {{ח:חיצוני|חוק איסור הלבנת הון#סעיף 32|ו־32(א) ו־(ג)}} {{ח:חיצוני|חוק איסור הלבנת הון|לחוק איסור הלבנת הון, התש״ס–2000}} (להלן – החוק), בהתייעצות עם השר לביטחון לאומי ובאישור ועדת החוקה חוק ומשפט של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הגורם המפקח“ – כל אחר מאלה:
{{ח:תתת|(1)}} תאגיד בנקאי;
{{ח:תתת|(2)}} סוחר באבנים יקרות;
{{ח:תתת|(3)}} נותן שירות עסקי כהגדרתו {{ח:חיצוני|חוק איסור הלבנת הון#סעיף 8ב|בסעיף 8ב לחוק}};
{{ח:תתת|(4)}} גוף המפורט {{ח:חיצוני|חוק איסור הלבנת הון#תוספת 3|בתוספת השלישית לחוק}};
{{ח:תתת|(5)}} אדם שחלה עליו חובת הדיווח הקבועה {{ח:חיצוני|חוק איסור הלבנת הון#סעיף 9|בסעיף 9 לחוק}};
{{ח:ת|סוג=הגדרה}} ”מאגר מידע“ – מאגר המידע שהוקם לפי {{ח:חיצוני|חוק איסור הלבנת הון#סעיף 28|סעיף 28 לחוק}};
{{ח:ת|סוג=הגדרה}} ”מידע“ – כל נתון שהתקבל במאגר המידע לפי הוראות {{ח:חיצוני|חוק איסור הלבנת הון|החוק}}, וכן כל עיבוד שלו;
{{ח:ת|סוג=הגדרה}} ”הממונה“ – כהגדרתו {{ח:חיצוני|חוק איסור הלבנת הון#סעיף 12|בסעיף 12(1) ו־(2) לחוק}};
{{ח:ת|סוג=הגדרה}} ”מען“ – שם הרחוב, מספר הבית, שם היישוב ומיקוד, ואם המען אינו בישראל – גם שם המדינה;
{{ח:ת|סוג=הגדרה}} ”פרטי זיהוי“ – כל אחד מאלה, לפי העניין:
{{ח:תתת|(1)}} ביחיד שהוא תושב – מספר זהותו במרשם האוכלוסין;
{{ח:תתת|(2)}} בתאגיד הרשום בישראל – מספר הרישום במרשם המתאים;
{{ח:תתת|(3)}} ביחיד שהוא תושב חוץ – מספר דרכון תקף ושם מדינה שהנפיקה אותו;
{{ח:תתת|(4)}} בתאגיד שאינו רשום בישראל – מספר הרישום במדינת ההתאגדות, אם קיים;
{{ח:ת|סוג=הגדרה}} ”הרשות המוסמכת“ – הרשות המוסמכת לפי {{ח:חיצוני|חוק איסור הלבנת הון#סעיף 29|סעיף 29(א) לחוק}};
{{ח:ת|סוג=הגדרה}} ”תאגיד“ – חברה, שותפות, אגודה שיתופית, אגודה עותמנית, עמותה;
{{ח:ת|סוג=הגדרה}} ”תושב“ – כהגדרתו {{ח:חיצוני|חוק מרשם האוכלוסין|בחוק מרשם האוכלוסין, התשכ״ה–1965}}, לרבות אזרח ישראלי שאינו תושב כאמור, הרשום במרשם האוכלוסין;
{{ח:ת|סוג=הגדרה}} ”תושב חוץ“ – מי שאינו תושב.

{{ח:סעיף|2|בקשה לקבלת מידע}}
{{ח:תת|(א)}} הממונה או מי שהוא הסמיך לכך (להלן – המבקש) יגיש בקשה בכתב לקבלת מידע מהרשות המוסמכת, ויפורטו בה כל אלה:
{{ח:תתת|(1)}} שם הגורם המפוקח שלגביו מבוקש המידע, סוג הגורם המפוקח, תחום עיסוקו, פרטי זיהויו ומענו;
{{ח:תתת|(2)}} פרק הזמן שלגביו מתבקש המידע;
{{ח:תתת|(3)}} תיאור הנסיבות והנימוקים המצדיקים, לדעתו, את העברת המידע אליו לצורך ביצוע תפקידיו לפי {{ח:חיצוני|חוק איסור הלבנת הון|החוק}} או לצורך הטלת עיצום כספי;
{{ח:תתת|(4)}} סוג המידע המבוקש לפי המפורט {{ח:פנימי|סעיף 4|בתקנה 4}};
{{ח:תתת|(5)}} סיווג הסודיות של הפרטים המצוינים בבקשה;
{{ח:תתת|(6)}} מידת הדחיפות שבה נדרשת העברת המידע.
{{ח:תת|(ב)}} בבקשת מידע כאמור בתקנת משנה (א) ובנימוקיה יכול המבקש לכלול פרטים נוספים המצויים בידו והנוגעים לעניין הבקשה.
{{ח:תת|(ג)}} בקשת מידע כאמור בתקנת משנה (א) תוגש לרשות המוסמכת לאחר אישורה בידי הממונה.

{{ח:סעיף|3|בקשה לקבלת פרטים נוספים}}
{{ח:תת|(א)}} לצורך טיפול בבקשת המידע כאמור {{ח:פנימי|סעיף 2|בתקנה 2}}, רשאי ראש הרשות המוסמכת לפנות למבקש בבקשה לקבלת פרטים נוספים; בפנייתו יפרט ראש הרשות המוסמכת את טיב הפרטים הנוספים האמורים וינמק את הצורך בהם.
{{ח:תת|(ב)}} לא העביר המבקש את הפרטים הנוספים המבוקשים, כולם או חלקם, יחליט ראש הרשות המוסמכת בבקשה על בסיס הנתונים שנמסרו.

{{ח:סעיף|4|סוג המידע שיועבר ממאגר המידע לממונה}}
{{ח:ת}} הרשות המוסמכת רשאית להעביר לממונה מידע ממאגר המידע, לפי בקשת מידע או מיוזמתה, ובכלל זה מידע מהסוג המפורט להלן, אם שוכנעה כי המידע דרוש לו לצורך פיקוח על ביצוע הוראות {{ח:חיצוני|חוק איסור הלבנת הון|החוק}} או לצורך הטלת עיצום כספי לפיו, ובלבד שהעברת המידע תיעשה תוך שקילת השיקולים המפורטים {{ח:חיצוני|חוק איסור הלבנת הון#סעיף 29ב|בסעיף 29ב לחוק}}:
{{ח:תת|(1)}} מידע שממנו עולה לכאורה כי גורם מפוקח הפר חובות המוטלות עליו מכוח {{ח:חיצוני|חוק איסור הלבנת הון|החוק}};
{{ח:תת|(2)}} מידע שממנו עולה לכאורה כי גורם מפוקח מדווח לרשות בהיקף שאינו הולם את היקף הפעילות הפיננסית שלו;
{{ח:תת|(3)}} מידע שמקורו במאגר המידע, שמהצלבתו עם אחת מבקשות המידע שהתקבלו ברשות המוסמכת עולה חשש כי גורם מפוקח הפר חובות המוטלות עליו מכוח {{ח:חיצוני|חוק איסור הלבנת הון|החוק}};
{{ח:תת|(4)}} מידע לגבי דיווחים שהתקבלו ברשות מהגורם המפוקח, לרבות סוג הפעולה, מועדה והיקפה, וממנו עולה חשש כי גורם מפוקח הפר חובות המוטלות עליו מכוח {{ח:חיצוני|חוק איסור הלבנת הון|החוק}};
{{ח:תת|(5)}} מידע שמקורו במידע שהעבירה רשות מקבילה לרשות המוסמכת במדינה אחרת, וממנו עולה לכאורה כי גורם מפוקח הפר חובות המוטלות עליו מכוח {{ח:חיצוני|חוק איסור הלבנת הון|החוק}}.

{{ח:סעיף|5|העברת מידע מהרשות המוסמכת לממונה}}
{{ח:ת}} החליט ראש הרשות המוסמכת להעביר מידע לממונה, יעבירו לממונה בהקדם האפשרי בנסיבות העניין ומתוך התחשבות במידת הדחיפות שצוינה בבקשת המידע.

{{ח:סעיף|6|דחיית הבקשה להעברת המידע}}
{{ח:תת|(א)}} החלטת ראש הרשות המוסמכת לדחות את בקשת המידע, כולה או חלקה, תהיה בכתב ומנומקת, ולאחר שניתנה למבקש הזדמנות לטעון את טענותיו לפניו; ראש הרשות המוסמכת ייתן את החלטתו בהקדם האפשרי בנסיבות העניין ומתוך התחשבות במידת הדחיפות שצוינה בבקשה.
{{ח:תת|(ב)}} החלטת ראש הרשות המוסמכת לדחות את הבקשה תועבר למבקש מייד לאחר קבלתה.

{{ח:סעיף|7|ערר}}
{{ח:תת|(א)}} על החלטת ראש הרשות המוסמכת לפי {{ח:פנימי|סעיף 6|תקנה 6}}, רשאי הממונה להגיש ליועץ המשפטי לממשלה ערר כאמור {{ח:חיצוני|חוק איסור הלבנת הון#סעיף 30|בסעיף 30(ד)(1) לחוק}}; הערר יוגש בכתב ויצורפו אליו כל המסמכים והמידע שהובאו לפני ראש הרשות המוסמכת.
{{ח:תת|(ב)}} הממונה ימסור עותק מן הערר כאמור בתקנת משנה (א) לראש הרשות המוסמכת, וראש הרשות המוסמכת יעביר את התייחסותו ליועץ המשפטי לממשלה בהקדם האפשרי, מתוך התחשבות במידת הדחיפות שצוינה בבקשה, ולא יאוחר מ־14 ימים מן היום שבו קיבל את העותק.

{{ח:סעיף|8|דרכי התקשרות}}
{{ח:ת}} התקשורת לפי תקנות אלה בין הממונה או בין מבקש שאינו ממונה לבין הרשות המוסמכת תיעשה, בהסכמה של האחראי לאבטחת מידע שהסמיכו הממונה ובהסכמה של ראש הרשות המוסמכת, באחת או יותר מן הדרכים המפורטות להלן:
{{ח:תת|(1)}} בתקשורת ברשת פרטית (VPN – Virtual Private Network), לאחר שהמידע הוצפן והוספה אפשרות לפתוח את הקובץ רק על ידי סיסמה מאובטחת;
{{ח:תת|(2)}} במדיה מגנטית – לרבות תקליטורים, התקן זיכרון נייד או כל אמצעי נתיק אחר לאחר שהמידע הוצפן והוספה אפשרות לפתוח את הקובץ רק על ידי סיסמה מאובטחת;
{{ח:תת|(3)}} באמצעות שימוש ביישום מאובטח להעברה ושיתוף של מידע, דוגמת כספת וירטואלית;
{{ח:תת|(4)}} באמצעות שימוש בטכנולוגיית העברת קבצים מנוהלת (MFT);
{{ח:תת|(5)}} על גבי מסמכי נייר.

{{ח:סעיף|9|הבטחת מידע}}
{{ח:תת|(א)}} ממונה שהרשות המוסמכת העבירה לו מידע, ישמור את המידע האמור באופן שתימנע גישה אל המידע מכל תקשורת חיצונית, מכל גורם שאינו מורשה לעיין ולטפל בו.
{{ח:תת|(ב)}} נוסף על תקנת משנה (א), הממונה ישמור את המידע לפי סיווג המידע שקבע ראש הרשות המוסמכת לפי {{ח:חיצוני|תקנות איסור הלבנת הון (כללים לניהול המאגר ולאבטחת המידע שבו)#סעיף 4|תקנה 4(א) לתקנות איסור הלבנת הון (כללים לניהול המאגר ולאבטחת המידע שבו), התשס״ב–2002}}.

{{ח:חתימות|י׳ באב התשפ״ד (14 באוגוסט 2024)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]